വരാന് പോകുന്നത് സമര ദിനങ്ങള്: പി ജെ ജോസഫ് തൊടുപുഴ: കേന്ദ്ര സംസ്ഥാന സര്ക്കാരുകളുടെ ജനദ്രോഹ നയങ്ങള്ക്കെതിരെ യു ഡി എഫ് അതിശക്തമായ തുടര് സമരപരിപാടികള് സംഘടിപ്പിക്കുമെന്ന് കേരള കോണ്ഗ്രസ് ചെയര്മാന് പി ജെ ജോസഫ് എം എല് എ പ്രസ്താവിച്ചു. സമസ്ത മേഖലകളിലും ദുരിതം വിതക്കുന്ന കേന്ദ്ര സംസ്ഥാന സര്ക്കാരുകള് ജനജീവിതം ദുസഹമാക്കിയിരിക്കുന്നുവെന്നും ജനങ്ങള്ക്കു വേണ്ടി സമരം ചെയ്യാന് നിര്ബന്ധിതരായ യു ഡി എഫ് പ്രവര്ത്തകരെ കള്ളക്കേസില് കുടുക്കുന്ന പിണറായി സര്ക്കാരിന് ജനങ്ങള് മാപ്പു നല്കില്ലെന്നും അദ്ദേഹം പറഞ്ഞു. കേന്ദ്ര സംസ്ഥാന സര്ക്കാരുകളുടെ ജനദ്രോഹ നയങ്ങള്ക്കെതിരെ യു .ഡി .എഫ് നിയോജകമണ്ഡലം കമ്മിറ്റികളുടെ നേതൃത്വത്തില് നടന്ന ധര്ണ്ണാ സമരത്തിന്റെ ജില്ലാ തല ഉദ്ഘാടനം തൊടുപുഴ മിനി സിവില് സ്റ്റേഷനു മുമ്ബില് നിര്വ്വഹിക്കുകയായിരുന്നു പി ജെ ജോസഫ്. അടിമാലി സ്പൈസസ് ബോര്ഡ് ഓഫീസിനു മുമ്ബില് മുസ്ലിം ലീഗ് ജില്ലാ പ്രസിഡന്റ് എം .എസ് മുഹമ്മദും, മൂന്നാര് ടൗണ് പോസ്റ്റ് ഓഫീസിനു മുമ്ബില് എ .കെ .മണി എക്സ് എം എല് എയും നെടുംങ്കണ്ടം പോസ്റ്റ് ഓഫീസിനു മുമ്ബില് മുന് ഡി .സി .സി പ്രസിഡന്റ് ഇബ്രാഹിംകുട്ടി കല്ലാറും ഇടുക്കി താലൂക്ക് ഓഫീസ് പടിക്കല് ഡി .സി .സി പ്രസിഡന്റ് സി പി .മാത്യുവും, കുമളി പോസ്റ്റ് ഓഫീസിനു മുമ്ബില് ആര് .എസ് .പി ജില്ലാ സെക്രട്ടറി ജി ബേബിയും ധര്ണ്ണാ സമരം ഉദ്ഘാടനം ചെയ്യതു. യു ഡി എഫ് നിയോജക മണ്ഡലം ചെയ്ര്മാര്മാരും കണ്വീനര്മാരുമായ പി എന് സീതി, എന് ഐ ബെന്നി, എം ബി സൈനൂദീന്. ഓ ആര് ശശി, എം ജെ കുര്യന്, ബെന്നി തുണ്ടത്തില്, എം കെ പുരുഷോത്തമന്, ജോയി കൊച്ചു കരോട്ട്, ആന്റെണി ആലഞ്ചേരി, റ്റി എന് ശശി എന്നിവര് വിവിധ കേന്ദ്രങ്ങളിലെ സമരത്തിന് നേതൃത്വം നല്കി. മൂന്നാറില് ഡി സി സി ജനറല് സെക്രട്ടറി ജി മുനിയാണ്ടി, ബ്ലോക്ക് കോണ്ഗ്രസ് കമ്മറ്റി പ്രസിഡന്റ് ഡി കുമാര് എന്നിവര് നേതൃത്വം നല്കി. യു ഡി എഫിന്റെ പ്രമുഖ നേതാക്കള് പ്രസംഗിച്ചു.